બુટલેગરો દિલ્હી ચકલા, મેમનગર, ભાવસાર હોસ્ટેલ, માધવપુરા, બાપુનગર વિસ્તારમાં આવેલી ભંગાર-પસ્તીની દુકાનેથી મોંઘીદાટ બ્રાન્ડની ખાલી બોટલો ખરીદી હતી. શહેરના ઘણા બુટલેગરો આ રીતે ખાલી બોટલોમાં સસ્તા દારૂથી માંડી પેપ્સી, પાણી, સોડા વગેરે જેવી મિલાવટ શરૂ કરીને શોખીનો પાસેથી હજારો રૂપિયા પડાવે છે. ક્યારેક તેમાં હાનિકારક પદાર્થોની પણ મિલાવટ થાય છે. માત્ર અમદાવાદમાં જ નહીં, સમગ્ર રાજ્યમાં બુટલેગરો આ પ્રકારની છેતરપિંડી ચલાવે છે અને દરેક વખતે પોલીસના દાવાઓને પોકળ સાબિત કરે છે. તાજેતરમાં જ ગાંધીનગર જિલ્લામાંથી વિદેશી દારૂ બનાવવાની આખી ફેકટરી પકડાઈ હતી, જેમાં અમદાવાદના કેટલાક બુટલેગર ગાંધીનગર જિલ્લામાંથી દારૂ લાવી વેચાણ કરતા હતા.